

**РЕПУБЛИКА СРБИЈА**

**ОПШТИНА ТОПОЛА**

**ОПШТИНСКА УПРАВА**

**ГОДИШЊИ ПЛАН ИНСПЕКЦИЈСКОГ НАДЗОРА ЗА 2023. ГОДИНУ**

**ПОРЕСКОГ ИНСПЕКТОРА**

**ОДЕЉЕЊЕ ЗА БУЏЕТ, ФИНАНСИЈЕ, ПРИВРЕДУ И ДРУШТВЕНЕ ДЕЛАТНОСТИ**

**НОВЕМБАР, 2022 године**

1. УВОД

Годишњи план инспекцијског надзора Одељења за буџет, финансије, привреду и друштвене делатности – Одсек локалне пореске администрације у Општинској управи општине Топола за 2023. годину израђен је у складу са чланом 10. Закона о инспекцијском надзору (,,Службени гласник РС”, бр. 36/2015, 44/2018-др.закон и 95/2018).

Примена Закона о инспекцијском надзору и његов однос према другим законима, па и према важећем Закону о пореском поступку и пореској администрацији, регулисани су чланом 4. тог закона, који прописује да се у поступку вршења инспекцијског надзора и службене контроле који произилазе из посебних закона, непосредно примењују одредбе посебног закона, ако су у одређеним областима инспекцијски надзор и службена контрола тим законом уређени другачије. С тога се поступак пореске контроле спроводи превасходно у складу са Законом о пореском поступку и пореској администрацији ( ,,Сл. Гласник РС „брoj.80/02,84/02,23/03,70/03,55/04,61/05,85/05-др. закон, 62/06-др. закон, 63/06-испр.др.закона, 61/07, 20/09, 72/09-др.закон, 53/10, 101/11,2/12-испр., 93/12,47/13,108/13, 68/14, 105/14,91/15-аутент.тумач., 112/15,15/2016, 108/16, 30/18, 95/18, 86/2019 и 144/2020). На питања која нису уређена посебним законом, одредбе ЗОИН-а непосредно се примењују (начин на који се врши процена ризика и употреба контролних листа).

Годишњи план инспекцијског надзора садржи општи приказ задатака и послова пореског инспектора, чије је радно место унутар Одељења за привреду, пољопривреду, буџет и финансије Одељења за буџет, финансије, привреду и друштвене делатности – Одсек локалне пореске администрације у 2023. години, непосредне примене закона и других прописа, те праћење стања на територији општине Топола из области контроле изворних прихода јединице локалне самоуправе.

Сврха доношења плана инспекцијског надзора је повећање ефикасности и транспарентности, као и јачање поверења грађана у локалну самоуправу, кроз:

1.непосредну примену закона и других прописа,

2.спровођење инспекцијског надзора, и решавање у управним стварима у првом степену,

3.праћење стања и предлагање мера за унапређења на терену, на територији општине Топола,

4.превентивно деловање инспекције као једно од средстава остварења циља инспекцијског надзора.

Инспекцијски надзори и службене контроле спроводе се употребом метода и техника како је прописано законским и подзаконским актима који су темељ за поступање инспекције, уз обавезно коришћење контролних листа.

Инспекција спроводи редован, ванредан, мешовити, контролни и допунски надзор надзор који може бити теренски и канцеларијски. Редован инспекцијски надзор врши се по Плану инспекцијског надзора, ванредан врши се ради преузимања хитних интервенција ради спречавања или отклањања непосредне опасности по представкама и захтевима странака упућеним усменим, писменим путем, телефонским пријавама, као и непосредним запажањима инспектора на терену и поводом захтева надзираног субјекта. Утврђујући и потврђујући инспекцијски надзор врши се по захтеву надзираног субјекта. Контролни инспекцијски надзор врши се ради утврђивања извршених мера које су предложене или наложене надзираном субјекту у оквиру редовног или ванредног надзора. Мешовити инспекцијски надзор врши се истовремено као редован и ванредан надзор код истог надзираног субјекта, када се предмет редовног и ванредног инспекцијског надзора делимично или у целости поклапају или су повезани.

Теренски инспекцијски надзор врши се изван службених просторија инспекције, на лицу места. Канцеларијски инспекцијски надзор врши се у службеним просторијама инспекције увидом у акте, податке и документацију надзираног субјекта као и јавне исправе. У вршењу инспекцијског надзора инспекција сарађује са другим надлежним инспекцијама, правосудним органима, тужилаштвом и МУП-ом.

Послови и задаци из Годишњег плана инспекцијског надзора и службене контроле Одељења за буџет, финансије, привреду и друштвене делатности – Одсек локалне пореске администрације, одвијају се плански у складу са текућим обавезама овог Одсека.

**2. ПЛАН И ПРОГРАМ ИНСПЕКЦИЈСКОГ НАДЗОРА И КОНТРОЛЕ ЗА 2023. ГОДИНУ**

**ОДЕЉЕЊЕ ЗА БУЏЕТ, ФИНАНСИЈЕ, ПРИВРЕДУ И ДРУШТВЕНЕ ДЕЛАТНОСТИ**

**ОДСЕК ЛОКАЛНЕ ПОРЕСКЕ АДМИНИСТРАЦИЈЕ**

**Општи подаци :**

Број инспектора: У локалној пореској администрацији, упослен је један порески инспектор.

Послови инспектора:

- Обавља теренску контролу јавних прихода пореских обвезника утврђивањем чињеничног стања на терену и увидом у одговарајућу пореску документацију истих;

- Пружа стручну помоћ пореским обвезницима у примени пореских прописа;

- Води управни поступак и доноси решења из делокруга своје надлежности;

- Израђује записнике о утврђеном чињеничном стању на терену и доноси решења којима налаже пореским обвезницима предузимање одређених радњи у складу са записником;

- Подноси захтеве за покретање прекршајног поступка;

- Идентификује пореске обвезнике који нису измирили јавне приходе;

- Предлаже мере редовне и принудне наплате у складу са законом;

- Предлаже покретање поступка за повраћај и прекњижавање јавних прихода у складу са законом; учествује у изради одговарајућих пореских аката и нацрта решења;

- Израђује план рада, сачињава контролне листе, сачињава годишње извештаје о раду;

- Врши надзор над применом аката у области пореске администрације и обавља друге послове по налогу руководиоца Одељења и начелника Општинске управе.

**Прописи по којима поступа пореска инспекција-правни основ:**

1.Закон о порезима на имовину(„Службени гласник РС“, број: 26/01, 45/02 , 80/02, 135/04, 61/07, 5/09, 101/10, 24/11, 78/11, 57/12-УС,47/13, 68/14-др.закон , 95/2018, 86/2019, 144/20 и 118/2021),

2.Закон о пореском поступку и пореској администрацији (,,Сл. Гласник РС „брoj.80/02,84/02,23/03,70/03,55/04,61/05,85/05-др. закон, 62/06-др. закон, 63/06-испр.др.закона, 61/07, 20/09, 72/09-др.закон, 53/10, 101/11,2/12-испр., 93/12,47/13,108/13, 68/14, 105/14,91/15-аутент.тумач., 112/15,15/2016, 108/16, 30/18 , 95/18, 86/2019 и 144/20),

3. Закон о финансирању локалне самоуправе („Сл. гласник РС“, бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. и 111/2021 - др. закон)

4. Закон о општем управном поступку (,,Службени гласник РС”, бр. 18/2016 и 95/18),

5. **Закон о инспекцијском надзору** (,,Службени гласник РС”, бр. 36/2015 и 44/2018-др.закон, 95/2018),

6. Закон о привредним друштвима („Сл.гласник РС“ бр. 36/2011, 36/2011, 99/2011, 83/2014-др.закон, 5/2015, 44/2018, 95/2018, 91/2019 и 109/2021),

**7. Закон о буџетском систему** („Службени гласник РС“, број 54/09,73/10, 101/10, 101/11, 93/12, 62/13, 63/13-испр, 108/13, 142/14, 68/2015-др.закон, 103/2015, 99/2016, 113/2017, 95/2018, 31/2019, 72/2019, 149/2020 и 118/2021),

**8. Закон о планирању и изградњи** („Службени гласник РС“, број 72/09, 81/09 - исправка и 64/10 – одлука УС, 24/11, 121/12, 42/13-одлука УС, 50/13-одлука УС, 98/13-одлука УС,132/14, 145/14, 83/2018, 31/2019, 37/2019-др.закон, 9/2020 и 52/2021),

**9**. **Закон о прекршајима** („Сл. гласник РС", бр. 65/2013, 13/2016, 91/2019 и 91/2019-др.закон),

**10. Закон о привредним преступима** („Сл. лист СФРЈ", бр. 4/77, 36/77 - испр., 14/85, 10/86 (пречишћен текст), 74/87, 57/89 и 3/90 и "Сл. лист СРЈ", бр. 27/92, 16/93, 31/93, 41/93, 50/93, 24/94, 28/96 и 64/2001 и „Сл. гласник РС", бр. 101/2005 - др. закон),

**11. Кривични законик** („Сл. гласник РС", бр. 85/2005, 88/2005 - испр., 107/2005 - испр., 72/2009, 111/2009, 121/2012, 104/2013, 108/2014, 94/2016 и 35/2019),

**12. Закон о управним споровима** („Сл. гласник РС", бр. 111/2009),

**13. Правилник о обрасцима пореских пријава о утврђеном, односно за утврђивање пореза на имовину** („Сл.гласник РС“ број 93/2019 и 151/2020),

**14. Уредба о заједничким елементима процене ризика у инспекцијском надзору** („Сл.гласник РС“ број 81/2015),

**15. Одлука о локалним комуналним таксама** (,,Службени гласник СО

Топола", број 20/2012, 20/2013, 24/2014, 23/2015, 23/2016, 22/2017, 22/2018 и 17/2019),

16. Одлука о висини стопе амортизације за утврђивање пореза на имовину (,,Службени гласник СО Топола" број 20/2018),

17. Одлука о висини стопе пореза на имовину (,,Службени гласник СО Топола" број 20/2018),

18. Одлука о локалним административним таксама (,,Службени гласник СО Топола" број 22/2017),

19. Одлука о одређивању зона и најопремљеније зоне на територији општине Топола (‚‚Службени гласник СО Топола" бр. 19/2013),

20. Одлука о боравишној такси (,,Службени гласник СО Топола" број 17/2019),

21. Одлука о накнадама за коришћење јавних површина на територији општине Топола (‚‚Службени гласник СО Топола" број 2/2019, 6/2021 и 10/2022),

**22. Одлука о утврђивању просечних цена квадратног метра непокретности за утврђивање пореза на имовину за 2023. годину на територији општине Топола (у тренутку сачињавања овог плана одлука није била објављена у Службеном гласнику општине Топола)***,*

**Циљеви:**

-Општи циљ овог Плана је смањење штетних последица које могу настати из пословања или поступања надзираног субјекта и вероватне тежине тих последица, као и повећање наплате изворних прихода општине Топола.

-Циљ Годишњег плана инспекцијског надзора јесте непосредна примена закона и других прописа тј. планираних мера и активности превентивног деловања инспекције и планираних мера и активности контроле јавних прихода, увођење у евиденцију локалне пореске администрације непокретности које нису биле опорезоване, провера исправности и истинитости података исказаних у пореским пријавама, вршење пореске контроле у складу са законским и подзаконским актима.

**Пословни процес:**

**-** **Инспекцијски надзор из области пореске контроле на територији Општине Топола.**

**Ресурси:**

**-Инспекцијски надзор у области контроле изворних јавних прихода, за целу територију општине Toпола, обавља један порески инспектор, дипломирани економиста.**

**Активности у оквиру пословног процеса:**

|  |  |  |  |
| --- | --- | --- | --- |
| Р. бр. | Циљ активности | Начин вршења активности | Рок вршења активности |
| 1. | Контрола тачности, потпуности и законитости исказаних података о утврђеном порезу у пореским пријавама за 2023. годину обвезника који воде пословне књиге | Пореска контрола поднетих пореских пријава увидом у поднету документацију и службене евиднције којима располаже локална пореска администрација, приступање подацима других органа и организација, евентуално контрола на терену на непокретностима обвезника | Континуирано и по потреби |
| 2. | Контрола тачности и законитости исказаних података о пореском ослобођењу у пореским пријавама за 2023. годину обвезника који воде пословне књиге | Пореска контрола поднетих пореских пријава увидом у поднету документацију и службене евиднције којима располаже локална пореска администрација, приступање подацима других органа и организација, евентуално контрола на терену на непокретностима обвезника | Континуирано и по потреби |
| 3. | Контрола пореских обвезника који воде пословне књиге који се налазе у евиденцији обвезника, а нису поднели пореску пријаву за утврђивање пореза на имовину за 2023. годину | Пореска контрола у службеним евиденцијама локалне пореске администрације и подацима других органа и организација, да ли је дошло до промена основа за опорезивање код конкретног обвезника, евентуално контрола на терену на непокретностима обвезника | Континуирано и по потреби |
| 4. | Контрола тачности, потпуности и законитости исказаних података о утврђеном порезу у пореским пријавама за раније године, обвезника који воде пословне књиге | Пореска контрола поднетих пореских пријава увидом у поднету документацију и службене евиднције којима располаже локална пореска администрација, приступање подацима других органа и организација, евентуално контрола на терену на непокретностима обвезника | Континуирано и по потреби |
| 5. | Контрола пореза на имовину према подацима из примљених уговора о промету непокретности и решења о наслеђивању | Пореска контрола упоређивањем података из примљених уговора о промету непокретности и решења о наслеђивању са стањем и евиденцијама локалне пореске администрације, евентуално контрола на терену на непокретностима обвезника | Континуирано и по потреби |
| 6. | Контрола подношења пријава за утвђивање накнаде за заштиту животне средине, таксе на истицање фирме и других такси и накнада из надлежности Одељења/Одсека | Пореска контрола подношења пријава за утврђивање осталих јавних прихода упоређивањем са службеним евиденцијама локалне пореске администрације и подацима других других органа и организација, нарочито са подацима АПР-а | Континуирано и по потреби |
| 8. | Контрола осталих изворних јавних прихода према другим расположивим подацима | Пореска контрола увидом у службене евиденције локалне пореске администрације и евиденције других органа и организација, и евентуалана контрола на терену на непокретностима обвезника, на основу свих расположивих података | По потреби |

**Непланиране активности:**

Поред планираних редовних активности порески инспектор ће вршити и ванредни надзор непосредним опажањем на терену по захтеву пореског обвезника или поступајући по налогу, када је то неопходно ради утврђивања чињеница које су од значаја за утврђивање пореске обавезе.

**Процена ризика:**

Процена ризика у инспекцијском надзору Локалне пореске администрације вршиће се пре свега на основу резултата добијених применом контролних листа у виду опредељеног броја бодова и њиховог распона исказаног у табели за утврђивање степена ризика.

Од значаја за процену ризика биће информације и добијени подаци од других инспекција, овлашћених органа и организација као и анализа стања односно искуство у досадашњем вршењу инспекцијског надзора.

**3. ПРЕДЛОЗИ ЗА УНАПРЕЂЕЊЕ РАДА**

За ефективнији и ефикаснији рад пореске иснпекције Одсека локалне пореске администрације неопходно је:

1. унапређење рада инспектора посећивањем различитих обука и семинара због лакше примене законских стандарда инспекцијског надзора и праћења честих промена пореских прописа,
2. побољшати сарадњу са државним органима и организацијама и јавним предузећима на територији општине,
3. креирање упустава за што лакшу примену законских стандарда који су циљ инспекцијских надзора,
4. обезбедити потребну опрему за рад пореског инспектора на терену.

**4. ЗАВРШНА НАПОМЕНА**

Одељења за буџет, финансије, привреду и друштвене делатности – Одсек локалне пореске администрације задржава право измене и допуне Плана инспекцијског надзора за 2023. годину. Годишњи план инспекцијског надзора ће се редовно ажурирати, анализирати и контролисати у складу са прописима и потребама.

**ПОРЕСКИ ИНСПЕКТОР**

Милан Јокић c.р.